dh-unibe/image-text_koenigsfelden-charters-post-1500 huggingface dataset:
Allen, die disen brief sehent odˀ hoͤrent lesen, ✳ kùnden wir, swestˀ Elsbetha Goldenbˀgin, pryolin, ✳ un̄ wir, der convent gemeinlich des gotzhus in
Oͤtenbach, Zùrich in der statt, ✳ in Chostentzˀ bystuͦm gelegen, ✳ un̄ vˀjechen offenlich mit disem brief, das wir ùnsern hof, ze Ekwil gelegen,
den Johans Ror buwet un̄ unsˀ ledig, fry eigen ist, ✳ mit dem gericht, so dar in gehoͤrt, un̄ ùns jerlich acht stuk giltet, mit hus, hofstatt,
akren, wisen, holtz, veld, wunn, weid, steg, weg un̄ mit allem dem recht, so darzuͦ gehoͤrt un̄ als wir und ùnsern vordren in von alter
har braͧcht haben, recht und redlich ze koͧffen geben haben ✳ Uͦlrich Gernas, burger ze Mellingen, umb ✳ hundˀt un̄ zwen guldin, guͦtˀ vollen
swerˀ, ✳ dero wir gentzlich von im gewˀt sint un̄ sint in ùnsers gotzhus sunderbaren, schinbˀen nutz komen. wir haben ùns gentzlich enzigē
un̄ enzichen ùns mit disem brief ✳ alles rechten, vordrung un̄ anspraͧch, so wir, odˀ ùnser erben ✳ naͧch dem obgen̄ hof mit aller zuͦ
gehoͤrt mit geistlichen oder weltlichen gerichten deheine wise jemˀ gewinnen moͤchtin. wir loben oͧch fùr ùns, ùnser gotzhus un̄
naͧchkomen, ✳ die wir vesteklich herzuͦ binden ✳ mit guͦten trùwen ✳ des vorgen̄ hofs mit dem gericht, so dar in hoͤrt un̄ mit aller der
rechtung, so wir dar an haben ✳ un̄ mit aller zuͦ gehoͤrt wer ze sinn naͧch recht des obgen̄ Uͦlrich Gernaͧs und sinˀ erben und
naͧchkomen umb den vorgeschriben koͧf vor geistlichen und weltlichen gerichten un̄ mit namen an allen den stetten, wo und
wie dik si sin notdùrftig sint, aͧn all geverd. ✳ her ùber ze einem waͧren urkùnd so haben wir, die vorgen̄ pryolin un̄ der convent des egen̄ gotzhus, ùnserù insigel offenlich gehenkt an disen brief, der geben ist an dem zechenden tag brachot, naͧch
gottes gebùrt drùzechenhundtˀ un̄ in dem nùn und achtzigisten jar.
Königsf. 411
389
koùffbrieff
um̄ Egckwyl
den hoff dero sind
✳ iiij br₎
Staatsarchiv
AARGAU
K
F 2 ✳
1389
xviij
vō dē frowē vō Oͤtebach der
Gernas dē hof vō ze Ekēwil gekoft hett
Gernàs iiij ✳